钦定古今图书集成/历象汇编/庶征典/第024卷 > 群书备考 > 《贺太阳不亏状》张九龄
## 钦定古今图书集成/历象汇编/庶征典/第024卷 > 群书备考 > 《贺太阳不亏状》张九龄

右，今月朔，太史奏：“太阳亏，据诸家历皆蚀，十分已上
仍带蚀出者。”今日日出，百司瞻仰，光景无亏。臣伏以
日月之行，值交必蚀，算数先定，理无推移。今朔之辰，
应蚀不蚀。陛下闻日有变，斋戒精诚，外宽政刑，内广
仁惠，圣德日慎，灾祥自弭。若无表应，何谓“大明？”臣等
不胜感庆之至，谨奉状陈贺以闻，仍望宣付史官，以
“垂来裔。”